પાટીદાર અનામત આંદોલનના કન્વીનર હાર્દિક પટેલનો વધુ એક વીડિયો બહાર પડ્યો છે. હાર્દિકના કથિત વીડિયો બહાર આવ્યા પછી હાર્દિક પટેલે તેના સોશ્યલ મીડિયા એકાઉન્ટ પર એક વીડિયો મૂક્યો છે. જેમાં તેણે કમેન્ટમાં લખ્યું છે કે આ વખતે ઉખાડી ફેંકો. સાથે જ આ વીડિયોમાં લોકોને અપીલ કરવામાં આવી છે કે હવે તે ઠગાવાનું કરે. વીડિયોમાં હાર્દિક પટેલે કહ્યું કે બહુ વખત સુધી આપણને છેતરવામાં આવ્યા છે. આપણે તો ખાલી સમાજ માટે હક જ માંગતા હતા પણ તેના બદલે આપણને શું મળ્યું ગોળીઓ. કોઇ પણ પક્ષનું નામ લીધા વગર આ વીડિયોમાં હાર્દિકે લોકોને અપીલ કરી છે કે આ શહીદોની મોતનો બદલો લેવાનો વખત આવી ગયો છે.